ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015065
ขอให้เร่งดำเนินการช่วยเหลือแก้ไขปัญหาเสียงดังรบกวนจาก เสียงเลียนแบบของนก บริเวณบ้านเลขที่ 25 ซอยบางแวก 7 เขตภาษีเจริญ แขวงภาษีเจริญ กรุงเทพมหานคร (ตรวจสอบพบว่าเป็นแขวงบางแวก) จุดสังเกตอยู่ตรงข้ามกับวัดตะโน ลักษณะเป็นบ้าน 2 ชั้น ครึ่งปูนครึ่งไม้ (ข้างบนสีครีมอ่อนลักษณะสีลอก) เมื่อเข้าไปที่ซอยดังกล่าวทางขวามือจะเป็นร้านค้า ซึ่งบ้านของผู้ถูกร้องจะอยู่เยื้องขึ้นไปด้านซ้ายมือตรงข้ามกับศาลาของวัด ประตูทางเข้าจะเป็นสเตนเลสลายสีไม้ เจ้าของบ้านเป็นบุคคลเพศชาย (ทราบชื่อ) โดยผู้ร้องแจ้งว่าเสียงดังกล่าวนี้เป็นเสียงเลียนแบบของนก ลักษณะเปิดเพื่อสร้างบรรยากาศ แต่ส่งผลกระทบต่อผู้ร้องเป็นอย่างมากเนื่องจากมีลักษณะเปิดเป็นประจำทุกวัน (ไม่แน่ชัดเรื่องเวลาเปิดปิด) คือถ้าหากว่าผู้ร้องมีการแจ้งเหตุไปยังเจ้าหน้าที่ตำรวจ เจ้าของบ้านดังกล่าวจะปิดเสียงนี้ประมาณ 5-6 วันจากนั้นก็จะกลับมาเปิดเช่นเดิม เบื้องต้นเคยมีการแจ้งเรื่องไปยังสำนักงานตำรวจแห่งชาติ หมายเลขสายด่วน 191 ประมาณ 5 ครั้ง และทางหน่วยงานได้มีการประสานต่อไปยังเจ้าหน้าที่ตำรวจท้องที่ ซึ่งอยู่ในความรับผิดชอบของสถานีตำรวจนครบาลบางเสาธง แต่ผู้ร้องไม่สามารถนอนหลับพักผ่อนได้เนื่องจากตนอยู่คนเดียวประกอบอาชีพส่วนตัวเวลาพักผ่อนไม่แน่นอนและมีโรคประจำตัว ส่งผลกระทบต่อความเป็นอยู่เป็นอย่างมาก ประกอบกับผู้ร้องแจ้งว่าไม่แน่ใจว่าเป็นการกลั่นแกล้งหรือไม่เนื่องจากมีข้อพิพาทกันและมีคดีฟ้องร้องร่วมด้วย ปัจจุบันวันที่ 12 เมษายน 2566 เวลา 9.36 น. ได้ไปดำเนินการลงบันทึกประจำวัน ที่ สน.บางเสาธง ร่วมด้วย จึงประสงค์ให้หน่วยงานฯเร่งดำเนินการแก้ไขปัญหาดังกล่าวโดยเร็ว ประสบปัญหามาเป็นระยะเวลาประมาณ 3 เดือน (ผู้ร้องยินดีให้เปิดเผย ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata